OpenLLM-France/wikimedia huggingface dataset:
# Pentium II

El Pentium II (8052x) és el microprocessador de Intel basat en x86 successor del Pentium Pro. És molt característic el seu format per utilitzar el sòcal Slot 1 en vertical, en comptes del clàssic format horitzontal per encapsulats ceràmics o plàstics.
Aquest nou format de processador soluciona algunes incomoditats tècniques i el distingeix dels seus competidors, que es mantenen fidels als sòcals tradicionals. Aquest sistema d'encapsulat permet al fabricant muntar un microprocessador sobre un circuit imprès en comptes d'haver-se de preocupar d'encapsular-lo tot; d'aquesta manera tots els models comparteixen un sol nucli i només es diferencien en la memòria cau de segon nivell, muntada sobre el circuit imprès (els models Celeron es distribueixen a baix cost sense els xips d'aquest tipus de memòria). A més a més, se soluciona parcialment un problema important de sobreescalfament.

## Models

| Nom clau | Klamath | Klamath | Klamath | Deschutes | Deschutes | Deschutes | Deschutes | Tonga | Tonga | Tonga | Dixon | Dixon |
| Codi de producte | 80522 | 80522 | 80522 | 80523 | 80523 | 80523 | 80523 | 80523 | 80523 | 80523 | 80524 | 80524 |
| Tecnologia (µm) | 0.35 | 0.35 | 0.35 | 0.25 | 0.25 | 0.25 | 0.25 | 0.25 | 0.25 | 0.25 | 0.25 | 0.25 |
| Freqüència(MHz) | 233 | 266 | 300 | 266(66) | 333(66) | 350(100) | 450(100) | 233 | 266 | 300 | 266 | 400 |
| Voltatge | 2.8V | 2.8V | 2.8V | 2.0V | 2.0V | 2.0V | 2.0V | 1.6V | 1.6V | 1.6V | 1.5-2.0V | 1.5-2.0V |
| Comercialització | 7/Mai/1997 | 7/Mai/1997 | 7/Mai/1997 | 26/Gen/1998 | 26/Gen/1998 | 26/Gen/1998 | 26/Gen/1998 | 7/Jun/1997 | 7/Jun/1997 | 7/Jun/1997 | 25/Gen/1999 | 25/Gen/1999 |
# Pasta Barbie

La Pasta Barbie va ser un producte de menjar comercialitzat per Heinz l'any 1997 i destinat al mercat britànic.

## Estratègia comercial

Pensant per atreure clientela infantil i femenina, Heinz va concebre un producte preparat a base de pasta amb salsa de tomàquet. La novetat d'aquest producte consistia en què les formes de la pasta eren imitacions en miniatura d'alguns dels sofisticats complements de la famosa Barbie de Mattel: rams de flors, collarets, llaços, cors, sabates de taló fi, etc. El 1997 aquesta va ser la pasta de figures més venuda al Regne Unit. El producte es distribuïa enllaunat, arribant-se a vendre, durant aquest any, la xifra rècord de 3,7 milions de llaunes.
L'etiqueta de la llauna es va dissenyar usant el color rosa fort característic de les nines Barbie. Cada llauna contenia 400 grams de menjar, els quals representaven 248 calories.

## Referències

* 1 2 Carlos Mustienes; Isabelle Baraton 1000 Extra/ordinary Objects. Taschen, 2000. ISBN 978-3-8228-5851-6.

## Enllaços externs

* The Nastiest Thing You Could Ever Eat In 1997
# Wang Xiu

Wang Xiu :
| Xinès tradicional: | Xinès tradicional: | 王修 |
| Xinès simplificat: | Xinès simplificat: | 王修 |
    En aquest nom xinès, el cognom és Wang (王).
Wang Xiu (王脩), nom estilitzat Shuzhi (叔治), va ser un ministre que serví sota el comandament del senyor de la guerra Yuan Tan de Qing durant el període de la tardana Dinastia Han Oriental de la història xinesa. Després de la mort de Yuan Tan, Xiu desafià les ordres de Cao Cao i en va mostrar molta pena per la mort de Yuan Tan. Impressionat amb la fidelitat que Wang Xiu havia mostrat, Cao Cao el va emprar per al seu servei.

## Vegeu també

* Llista de persones dels Tres Regnes

## Referències

* Luo, Guanzhong. Romanç dels Tres Regnes: capítol 32 i 33.
* Chen, Shou. Sanguozhi: Wei 2, Wei 6, i Wei 11.

## Enllaços externs

* Entrada biogràfica de Wang Xiu a l'enciclopèdia de kongming.net (anglès)
# Perham

* Per a altres significats, vegeu «Perham (Maine)».
Perham és una població del Comtat d'Otter Tail (Minnesota, Estats Units d'Amèrica).

## Demografia

Segons el cens dels Estats Units del 2000, Perham tenia 2.559 habitants , 1.104 habitatges, i 642 famílies. La densitat de població era de 377,1 habitants per km².
Dels 1.104 habitatges en un 29,3% hi vivien nens de menys de 18 anys, en un 45,5% hi vivien parelles casades, en un 8,9% dones solteres, i en un 41,8% no eren unitats familiars. En el 37,1% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,1% tenia menys de 18 anys, un 6,9% entre 18 i 24, un 25,7% entre 25 i 44, un 17,6% de 45 a 60 i un 24,7% 65 anys o més.
L'edat mediana era de 40 anys. Per cada 100 dones de 18 o més anys hi havia 82,9 homes.
La renda mediana per habitatge era de 28.397 $ i la renda mediana per família de 40.184 $. Els homes tenien una renda mediana de 29.087 $ mentre que les dones 20.817 $. La renda per capita de la població era de 16.444 $. Entorn del 8,1% de les famílies i el 13,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Perham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Viola biflora

Viola biflora és una espècie botànica del gènere Viola. També anomenada violeta de dues flors, viola de muntanya, viola de bosc o viola pirinenca. És una planta herbàcia amb flors solitàries que tenen la característica de presentar-se a parells, són terminals, hermafrodites, de color groc i floreixen de maig a agost. El fruit és una càpsula.

## Referències

* ↑ «Viola biflora L. — The Plant List». [Consulta: 30 maig 2024].
* ↑ «WFO Plant List | World Flora Online». [Consulta: 30 maig 2024].
* ↑ «Cercaterm | TERMCAT». [Consulta: 30 maig 2024].
* ↑ «Viola biflora | Flora Catalana». [Consulta: 30 maig 2024].
* ↑ «arctic yellow violet - Encyclopedia of Life». [Consulta: 30 maig 2024].
# Collet de la Pregonella

El Collet de la Pregonella és un coll dels contraforts nord-orientals del Massís del Canigó, a 1.503,1 metres d'altitud, en el terme comunal de Nyer, a la comarca del Conflent, de la Catalunya del Nord. És en el sector central - oriental del terme de Nyer, a la partida de la Pregonella, en el vessant occidental del Pic de Tres Estelles.

## Referències

* ↑ El Collet de la Pregonella en els ortofotomapes de l'IGN
# Collet de les Pereres

El Collet de les Pereres és una collada al terme municipal de Sant Quirze Safaja, de la comarca del Moianès.
Té una altitud de 861,8 metres sobre el nivell del mar. És al sector nord del terme de l'antic poble de Bertí, a prop del termenal amb Sant Miquel Sesperxes, a l'extrem nord-est del Serrat del Soler. És a prop i a llevant del Collet de la Feu. Hi passa el Camí de Bellavista Nova. El Pla de Bernils queda a llevant seu.

## Enllaços externs

* El Collet de la Feu en el seu entorn, a l'Institut Cartogràfic de Catalunya
# Patty Guggenheim

Patty Guggenheim (8 de febrer de 1984) és una actriu i guionista estatunidenca. Tot i que havia aparegut a certes sèries i pel·lícules anteriorment, es va fer famosa al setembre del 2022 gràcies al seu rol de Madisynn King a la sèrie del Marvel Cinematic Universe, She-Hulk: Attorney at Law.
# Perry Heights

Perry Heights és una concentració de població designada pel cens dels Estats Units a l'estat d'Ohio. Segons el cens del 2000 tenia 8.900 habitants.

## Demografia

Segons el cens del 2000, Perry Heights tenia 8.900 habitants, 3.545 habitatges, i 2.456 famílies. La densitat de població era de 1.176,8 habitants per km².
Dels 3.545 habitatges en un 31% hi vivien nens de menys de 18 anys, en un 54,4% hi vivien parelles casades, en un 11,2% dones solteres, i en un 30,7% no eren unitats familiars. En el 25,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,2% tenia menys de 18 anys, un 7,9% entre 18 i 24, un 28,2% entre 25 i 44, un 24,5% de 45 a 60 i un 16,1% 65 anys o més.
L'edat mediana era de 39 anys. Per cada 100 dones de 18 o més anys hi havia 85,8 homes.
La renda mediana per habitatge era de 41.674 $ i la renda mediana per família de 47.423 $. Els homes tenien una renda mediana de 37.028 $ mentre que les dones 23.054 $. La renda per capita de la població era de 20.333 $. Aproximadament el 5,1% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perry Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Perry Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Vuitena esmena de la Constitució dels Estats Units

La Vuitena esmena (en anglès Eighth Amendment) de la Constitució dels Estats Units fou aprovada el 15 de desembre del 1791 com una de les deu esmenes que constitueixen la Declaració de Drets. Prohibeix al govern federal imposar fiances excessives, multes excessives o càstigs cruels o degradants, incloent-hi la tortura. El Tribunal Suprem dels Estats Units ha interpretat que la clàusula dels càstigs cruels i degradants també s'aplica als estats.

## Text

| « | (català) Les fiances excessives no podran ser exigides, ni tampoc multes excessives ser imposades, ni tampoc càstigs cruels i aberrants ser infligits. | (anglès) Excessive bail shall not be required, nor excessive fines imposed, nor cruel and unusual punishments inflicted. | » |

## Referències

* ↑ United States Government Printing Office. «EIGHTH AMENDMENT ---- FURTHER GUARANTEES IN CRIMINAL CASES ---- CONTENTS». gpo.gov.
# Wimbledon

«Wimbledon» té aquests significats:
* Toponímia:
** Wimbledon (Dakota del Nord), població dels Estats Units a l'estat de Dakota del Nord
** Wimbledon (Regne Unit), suburbi al sud-oest de Londres, ocupa una part del municipi de Merton
** Wimbledon (Nova Zelanda), localitat neozelandesa
* Esports:
** Torneig de Wimbledon, torneig de tennis anual al barri de Wimbledon de Londres, Anglaterra
** Wimbledon Football Club, club de futbol del suburbi britànic de Wimbledon desaparegut el 2004
* Altres:
** Wimbledon (pel·lícula), pel·lícula romàntica (2004) protagonitzada per Kirsten Dunst
# Vireó capbrú

El vireó capbrú (Hylophilus brunneiceps) és una espècie d'ocell pertanyent a la família dels vireònids (Vireonidae). Habita la selva pluvial de les terres baixes del sud-est de Colòmbia, sud de Veneçuela i oest amazònic del Brasil.

## Referències

* ↑ «Vireó capbrú». Cercaterm. TERMCAT, Centre de Terminologia. Rev. 15-1-2021 (català)
# Volta a Catalunya (desambiguació)

«Volta a Catalunya» té aquests significats:
* Volta Ciclista a Catalunya, cursa ciclista masculina per etapes que es disputa a Catalunya des del 1911
* Volta Ciclista a Catalunya femenina, cursa ciclista femenina per etapes que es disputa a Catalunya des del 2024
* Volta a Catalunya (automobilisme), ral·li automobilístic que es disputa a Catalunya des del 1916
* Volta a Catalunya (motociclisme), ral·li motociclista que es disputà a Catalunya des del 1916 fins a finals del segle XX
# Wasta

Wasta és una població dels Estats Units a l'estat de Dakota del Sud. Segons el cens del 2000 tenia 75 habitants.

## Demografia

Segons el cens del 2000, Wasta tenia 75 habitants, 35 habitatges, i 19 famílies. La densitat de població era de 152,4 habitants per km².
Dels 35 habitatges en un 25,7% hi vivien nens de menys de 18 anys, en un 42,9% hi vivien parelles casades, en un 2,9% dones solteres, i en un 45,7% no eren unitats familiars. En el 37,1% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,63.
Per edats la població es repartia de la següent manera: un 22,7% tenia menys de 18 anys, un 5,3% entre 18 i 24, un 28% entre 25 i 44, un 21,3% de 45 a 60 i un 22,7% 65 anys o més.
L'edat mediana era de 38 anys. Per cada 100 dones de 18 o més anys hi havia 123,1 homes.
La renda mediana per habitatge era de 26.375 $ i la renda mediana per família de 26.250 $. Els homes tenien una renda mediana de 30.000 $ mentre que les dones 25.000 $. La renda per capita de la població era de 13.888 $. Entorn del 17,6% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wasta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Wasta». American Fact Finder. Oficina del Cens dels Estats Units, 12-01-2010.
# Xolís

El xolís és un embotit fet amb carns del porc: pernil, llom, espatlla i una barreja de papada i cansalada fresca. És típic del Pallars.

## Preparació

Es prepara tradicionalment als mesos d'hivern —desembre, gener i febrer— amb carn magra trinxada, sal i pebre. S'utilitza tripa natural cular i semicular de porc i es deixa estirat en repòs damunt una taula durant 48 hores abans de ser penjat al rebost, ja que, si es penja acabat de fer, la carn és massa molla i el budell no aguanta el pes i cau a terra. Començat el procés d'envelliment, el xolís segons la climatologia queda penjat uns quinze dies a les bigues del rebost. Passats aquests dies de curació natural feta en un ambient sec, fred i ventilat, es despenja i es premsa de 48 a 72 hores estirat damunt una taula de fusta i llençols de cotó, amb un pes per sobre per a aconseguir així treure l'aire i la humitat i que quede la forma plana; en treure'l de la premsa es fa una darrera pitjada amb la mà, que és la que marca la forma peculiar de «8» en tallar-lo i que diferencia de la resta d'embotit d'altres indrets de Catalunya. Després es torna a penjar i continua l'envelliment durant un mínim de dos mesos, quan estarà a punt per a menjar.

## Referències

* ↑ «El Xolís». Xolís del Pallar, SCCL.

## Enllaços externs

* Gastroteca amb informació i una imatge del xolís Arxivat 2010-01-19 a Wayback Machine..
* http://www.xolisdadons.com
# Peguerinos

Peguerinos és un municipi de la província d'Àvila, a la comunitat autònoma de Castella i Lleó. Està situat en la cruïlla de les províncies d'Àvila, Segòvia i Madrid.

## Demografia

Evolució demogràfica :
| 1991 | 1996 | 2001 | 2004 |
| 401 | 326 | 304 | 328 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Xoixons septentrionals

Els xoixons septentrionals són una fracció dels xoixons, una de les tribus de la Gran Conca que principalment vivien a la zona més occidental de Wyoming i al sud d'Idaho. Estan relacionats culturalment amb els bannock.

## Idioma

Els xoixons septentrionals parlen un dialecte del xoixon, una llengua del grup numic central de la família lingüística uto-asteca. És parlat principalment a les reserves de Fort Hall i Wind River.

## Bandes

Les bandes dels xoixons rebien el seu nom o bé per la seva llar geogràfica o per la seva font primària d'alimentació.
   * Agaideka (menjadors de salmó, lemhi), riu Snake i vall del riu Lemhi River
   * Doyahinee (gent de la muntanya)
   * Kammitikka (menjadors de llebres), Snake River, Great Salt Lake
   * Hukundüka (menjadors de llevors d'herba acantàcia, menjadors de blat salvatge), possible sinònim de Kammitikka
   * Tukudeka (Dukundeka), menjadors d'ovelles, menjadors de muflons), Sawtooth Range, Idaho
   * Yahandeka (Yakandika, menjadors de marmotes), rius baix Boise, Payette, i Wiser

## Tribus i reserves

* Tribus Xoixon-Bannock de la reserva índia Fort Hall d'Idaho, 544,000 acres (2.201 km²) z Idaho, lemhi amb bannock, i una banda paiute
* reserva índia Lemhi (1875–1907) a Idaho, traslladats a la reserva de Fort Hall
* Banda nord-oest de la Nació Xoixon de Utah (Washakie)

## Referències

* 1 2 "Shoshoni." Ethnologue. Retrieved 20 Oct 2013.
* 1 2 Loether, Christopher. "Shoshones." Encyclopedia of the Great Plains. Retrieved 20 Oct 2013.
* 1 2 3 4 5 6 Murphy and Murphy 306
* 1 2 3 Murphy and Murphy 287

## Bibliografia

* Murphy, Robert A. and Yolanda Murphy. "Northern Shoshone and Bannock." Warren L. d'Azevedo, volume editor. Handbook of North American Indians: Great Basin, Volume 11. Washington, DC: Smithsonian Institution, 1986: 284–307. ISBN 978-0-16-004581-3.
* Gould, Drusilla & Loether, Christopher. An introduction to the Shoshoni language: dammen da̲igwape. University of Utah Press, 2002. ISBN 9780874807295.
* Bial Raymond. The Shoshone.

## Enllaços externs

* Northern Shoshoni treaties Arxivat 2013-04-15 at Archive.is
* The Sheepeaters Arxivat 2013-11-11 a Wayback Machine.
# Comissió Econòmica i Social per a Àsia Occidental

La Comissió Econòmica i Social per a Àsia Occidental (CESPAO o, en anglès, ESCWA) o Comissió Econòmica i Social de les Nacions Unides per l'Àsia Occidental, és una agència de les Nacions Unides. Va ser una organització constituïda l'any 1973 per fomentar la cooperació econòmica entre els seus estats membres. Posteriorment va ser anomenada per les Nacions Unides Comissió Econòmica per a Àsia Occidental, nom que va mantenir fins al 1985. Aquesta és una de les cinc comissions regionals del Consell Econòmic i Social de l'ONU (ECOSOC) i depèn directament d'ell. La Comissió està integrada per 13 estats membres. Té la seu a Beirut, Líban.

## Estats membres

* Aràbia Saudita
* Barbados
* Egipte
* Emirats Àrabs Units
* Iraq
* Jordània
* Kuwait
* Líban
* Oman
* Palestina
* Qatar
* Síria
* Iemen
# Plant City

Plant City és una població dels Estats Units a l'estat de Florida. Segons el cens del 2007 tenia 32.328 habitants.

## Demografia

Segons el cens del 2000, Plant City tenia 29.915 habitants, 10.849 habitatges, i 7.843 famílies. La densitat de població era de 510,4 habitants/km².
Dels 10.849 habitatges en un 36,9% hi vivien nens de menys de 18 anys, en un 52,7% hi vivien parelles casades, en un 14,8% dones solteres, i en un 27,7% no eren unitats familiars. En el 22,9% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,4% tenia menys de 18 anys, un 8,9% entre 18 i 24, un 29,1% entre 25 i 44, un 20,2% de 45 a 60 i un 12,3% 65 anys o més.
L'edat mediana era de 33 anys. Per cada 100 dones de 18 o més anys hi havia 89,3 homes.
La renda mediana per habitatge era de 37.584 $ i la renda mediana per família de 43.328 $. Els homes tenien una renda mediana de 33.417 $ mentre que les dones 23.585 $. La renda per capita de la població era de 18.815 $. Entorn de l'11,3% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plant City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Plant City». American Fact Finder. Oficina del Cens dels Estats Units, 12-01-2010.
# Rades Grises

Els ports èlfics de Mithlond o les Rades Grises fou un port èlfic del golf de Lune, al nord-oest de la Terra Mitjana, el món fictici d'en J. R. R. Tolkien.
Foren fundades a l'inici de la Segona Edat pels Elfs de Beleriand supervivents, els que van escollir quedar-se a la Terra Mitjana després de les guerres contra Mórgoth. Posteriorment fou utilitzat pels Elfs per abandonar la Terra Mitjana cap a Vàlinor. Les Rades Grises formaven part de Lindon, el reialme de Gil-galad, el darrer dels reis suprems dels nóldor a la Terra Mitjana.
Segons el mapa de la Terra Mitjana, els ancoraments de Mithlond estan dividits en Harlond (la rada-sud) i Forlond (rada-nord), que ocupen la vora sud i nord, respectivament, del riu Lune.
A causa de la seva importància cultural i espiritual per als Elfs, Mithlond va acabar convertint-se en el primer assentament èlfic a l'oest de les Muntanyes Boiroses, anterior a l'establiment d'Erègion i, posteriorment, d'Imladris. Fins i tot després de la mort de Gil-galad i la disminució dels elfs, Mithlond es mantingué com a punt important de la història del nord-oest de la Terra Mitjana.
Círdam, el Mestre d'Aixa, fou el mestre de les Rades des de la seva fundació; Galdor de les Rades fou un dels habitants de Mithlond, conegut per ser el missatge de Círdan al Concili d'Èlrond.
Juntament amb elfs, Gàndalf, Bilbo Saquet i Frodo Saquet també van viatjar cap a Vàlinor des de les Rades Grises, l'any 1484 segons el còmput de la comarca.
# Xoliswa Sithole

Xoliswa Sithole és una actriu, productora i directora de cinema sud-africana.

## Biografia

Sithole va néixer a Sud-àfrica, però quan tenia tres anys es va traslladar amb la seva família a Zimbabwe. Es va criar en l'exili. Es va graduar en Literatura anglesa a la Universitat de Zimbabue. Posteriorment va marxar a Londres, on va viure cinc anys.
Xoliswa Sithole és la primera persona de Sud-àfrica que ha guanyat un premi BAFTA, que li va ser concedit pel seu documental Orphans of Nkandla, en el qual exposa els efectes de l'epidèmia de la Sida en la infància africana.
Sithole va participar com a actriu en diverses pel·lícules a la fi dels anys vuitanta i va passar a dirigir documentals com Shouting Silent, una història personal sobre com la SIDA va afectar la seva família, incloent la mort de la seva mare, Doreen Sithole.

## Obra
### Com a actriu

Crida llibertat (1987) Mandela (1987)

### Com a directora

Shouting Silent (2002)

### Com a productora

The Orphans of Nkandla (2004)

## Referències

* 1 2 3 4 Xoliswa Sithole Women make movies (anglès) Consulta 15 de març del 2017
* 1 2 1st NY AIDS Fest filmfestivals.com (anglès) Consulta 4 de març de 2017
* 1 2 Shouting Silent (IMDb) Imdb (anglès) Consulta 4 de març del 2017
* ↑ SHOUTING SILENT AfricanFilmny.org (anglès) Consulta 15 de març del 2017
# Radeče

El poble de Radeče està situat al paisatge central de les Muntanyes Posavje (Posavsko hribovje), a la confluència del torrent Sopota amb el riu Sava.
Radeče fou mencionat per primer cop el 1297; tanmateix, les troballes arqueològiques inclouen objectes com per exemple eines fetes amb ossos, els ossos d'un os de cova, altars dels déus de l'aigua, un altar de sacrifici a la deessa Adsaluta i al déu Savus. El poble rebé la carta de mercat el 1338, el 1925 Radeče esdevingué una ciutat, i el 1995 un municipi.
La ciutat ha estat renovada per la indústria del paper, i se li han atorgat fundacions modernes per al desenvolupament per la seva herència cultural rica i la seva natura verge. El seu desenvolupament està fortament connectat al riu Sava també, ja que s'utilitzava com a ruta de trànsit a través del transport de ràfting. La confluència del riu Sava amb el Savinja a la veïna Zidani Most, donà a Radece el rol de port central de ràfting. La seva tradició es preserva fins avui amb els rafters de Radeče que desperten les memòries dels vells avantpassats a l'esdeveniment anual anomenat "Jornades de Ràfting" al Sava (Dnevi splavarjenja na Savi).